CELEX: 22021D1523
Language: el
Date: 2018-12-05 00:00:00
Title: Απόφαση της Μεικτής Επιτροπής του ΕΟΧ αριθ. 259/2018 της 5ης Δεκεμβρίου 2018 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2021/1523]

23.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 337/59
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 259/2018
         της 5ης Δεκεμβρίου 2018
         για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2021/1523]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία για τον ΕΟΧ), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1031/2010 της Επιτροπής, της 12ης Νοεμβρίου 2010, για τον χρόνο διεξαγωγής, τη διαχείριση και τις λοιπές πτυχές των πλειστηριασμών δικαιωμάτων εκπομπής αερίων θερμοκηπίου κατ’ εφαρμογήν της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας (1) ενσωματώθηκε στη συμφωνία για τον ΕΟΧ με την απόφαση αριθ. 152/2012 της 26ης Ιουλίου 2012 (2).
                  
               
                     (2)
                  
                  
                     Είκοσι πέντε κράτη μέλη (στο εξής: συμμετέχοντα κράτη μέλη) και η Ευρωπαϊκή Επιτροπή, εξ ονόματος της Ευρωπαϊκής Ένωσης, συνήψαν συμφωνία από κοινού σύναψης σύμβασης για τον ορισμό κοινών χώρων πλειστηριασμών (3) και όλα τα κράτη μέλη (στο εξής: κράτη μέλη) και η Ευρωπαϊκή Επιτροπή, εξ ονόματος της Ευρωπαϊκής Ένωσης, συνήψαν συμφωνία από κοινού σύναψης σύμβασης για τον ορισμό επιτηρητή πλειστηριασμών (4) (στο εξής: συμφωνίες από κοινού σύναψης σύμβασης).
                  
               
                     (3)
                  
                  
                     Το άρθρο 165 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (5) προβλέπει τη δυνατότητα της Ευρωπαϊκής Ένωσης να διεξάγει διαδικασίες σύναψης συμβάσεων από κοινού με τα κράτη της Ευρωπαϊκής Ζώνης Ελεύθερων Συναλλαγών (στο εξής: ΕΖΕΣ) ή τις υποψήφιες για προσχώρηση στην Ένωση χώρες, εφόσον η δυνατότητα αυτή προβλέπεται ρητά σε διμερή ή πολυμερή συνθήκη.
                  
               
                     (4)
                  
                  
                     Στο πλαίσιο αυτό, τα κράτη της ΕΖΕΣ που είναι συμβαλλόμενα μέρη της συμφωνίας για τον ΕΟΧ αποφάσισαν να προβούν σε από κοινού σύναψη σύμβασης με την Επιτροπή και τα συμμετέχοντα κράτη μέλη για τον ορισμό ενός ή περισσοτέρων χώρων πλειστηριασμών, όπως προβλέπεται στο άρθρο 26 παράγραφος 1 του κανονισμού (ΕΕ) αριθ. 1031/2010 της Επιτροπής, της 12ης Νοεμβρίου 2010, και σε από κοινού σύναψη σύμβασης με την Επιτροπή και τα κράτη μέλη για τον ορισμό επιτηρητή πλειστηριασμών, όπως προβλέπεται στο άρθρο 24 του προαναφερθέντος κανονισμού, έπειτα από κοινού διαδικασία σύναψης σύμβασης κατά την έννοια του άρθρου 165 του κανονισμού (ΕΕ, Ευρατόμ) 2018/1046.
                  
               
                     (5)
                  
                  
                     Ο κανονισμός (ΕΕ) 2017/1902 της Επιτροπής, της 18ης Οκτωβρίου 2017, για την τροποποίηση του κανονισμού (ΕΕ) αριθ. 1031/2010 της Επιτροπής για την ευθυγράμμιση των πλειστηριασμών δικαιωμάτων με την απόφαση (ΕΕ) 2015/1814 του Ευρωπαϊκού Κοινοβουλίου και του Συμβουλίου και την εγγραφή ενός χώρου πλειστηριασμών που θα ορίσει το Ηνωμένο Βασίλειο (6) πρέπει να ενσωματωθεί στη συμφωνία για τον ΕΟΧ.
                  
               
                     (6)
                  
                  
                     Επομένως, το παράρτημα XX της συμφωνίας για τον ΕΟΧ θα πρέπει να τροποποιηθεί αναλόγως.
                  
               
                     (7)
                  
                  
                     Η συμμετοχή των κρατών της ΕΖΕΣ στην από κοινού σύναψη συμβάσεων στηρίζεται στην προσχώρησή τους στις συμφωνίες από κοινού σύναψης σύμβασης. Κατ’ εφαρμογή των όρων των συμφωνιών από κοινού σύναψης σύμβασης που παρέχουν τη δυνατότητα στα κράτη της ΕΖΕΣ να συμμετέχουν στην κοινή ενέργεια, η Επιτροπή εξουσιοδοτείται να υπογράψει εξ ονόματος κάθε κράτους μέλους συμφωνία με τα κράτη της ΕΖΕΣ μέσω της οποίας τα κράτη της ΕΖΕΣ προσχωρούν στις συμφωνίες από κοινού σύναψης σύμβασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XX της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στο σημείο 21αιβα [κανονισμός (ΕΕ) αριθ. 1031/2010 της Επιτροπής] προστίθεται η ακόλουθη περίπτωση:
                        
                                    «-
                                 
                                 
                                    
                                       32017 R 1902: Κανονισμός (ΕΕ) 2017/1902 της Επιτροπής, της 18ης Οκτωβρίου 2017 (ΕΕ L 269 της 19.10.2017, σ. 13).»
                                 
                              
                  
                        2.
                     
                     
                        Οι προσαρμογές στο σημείο 21αιβα [κανονισμός (ΕΕ) αριθ. 1031/2010 της Επιτροπής] αντικαθίστανται από το ακόλουθο κείμενο:
                        
                                    «α)
                                 
                                 
                                    Όσον αφορά τα κράτη της ΕΖΕΣ, η πρώτη πρόταση του άρθρου 22 παράγραφος 7 διατυπώνεται ως εξής:
                                    “Τα κράτη της ΕΖΕΣ γνωστοποιούν την ταυτότητα και τα στοιχεία επικοινωνίας του/των εκπλειστηριαστή/ών στην Εποπτεύουσα Αρχή της ΕΖΕΣ, η οποία θα διαβιβάζει τις εν λόγω πληροφορίες στην Επιτροπή.”·
                                 
                              
                                    β)
                                 
                                 
                                    Στο άρθρο 24 παράγραφος 2 προστίθεται η ακόλουθη πρόταση:
                                    “Με την επιφύλαξη σύναψης, από τα κράτη της ΕΖΕΣ και την Επιτροπή για λογαριασμό της ιδίας και εξ ονόματος των κρατών μελών, συμφωνίας με την οποία τα κράτη της ΕΖΕΣ προσχωρούν στη συμφωνία από κοινού σύναψης σύμβασης για τον ορισμό επιτηρητή πλειστηριασμών, τα κράτη της ΕΖΕΣ συμμετέχουν στην κοινή ενέργεια δυνάμει του παρόντος άρθρου.”·
                                 
                              
                                    γ)
                                 
                                 
                                    Στο άρθρο 26 παράγραφος 1 προστίθεται η ακόλουθη πρόταση:
                                    “Με την επιφύλαξη σύναψης, από τα κράτη της ΕΖΕΣ και την Επιτροπή για λογαριασμό της ιδίας και εξ ονόματος των συμμετεχόντων κρατών μελών, συμφωνίας με την οποία τα κράτη της ΕΖΕΣ προσχωρούν στη συμφωνία από κοινού σύναψης σύμβασης για τον ορισμό κοινών χώρων πλειστηριασμών, τα κράτη της ΕΖΕΣ συμμετέχουν στην κοινή ενέργεια δυνάμει του παρόντος άρθρου.”·
                                 
                              
                                    δ)
                                 
                                 
                                    Τα άρθρα 30 έως 32 δεν εφαρμόζονται στα κράτη της ΕΖΕΣ·
                                 
                              
                                    ε)
                                 
                                 
                                    Στο άρθρο 52 παράγραφος 3 προστίθεται το ακόλουθο εδάφιο:
                                    “Το μερίδιο των εξόδων του επιτηρητή πλειστηριασμών, το οποίο αφορά τον χώρο πλειστηριασμών που έχει οριστεί δυνάμει του άρθρου 26 παράγραφος 1, κατανέμεται μεταξύ των κρατών μελών που συμμετέχουν στην κοινή ενέργεια και των κρατών της ΕΖΕΣ αναλόγως των μεριδίων τους επί του συνόλου των δικαιωμάτων που εκπλειστηριάσθηκαν στον εν λόγω χώρο πλειστηριασμών.”»
                                 
                              
                  
         
            Άρθρο 2
            Το κείμενο του κανονισμού (ΕΕ) 2017/1902 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
         
         
            Άρθρο 3
            Η παρούσα απόφαση αρχίζει να ισχύει στις 6 Δεκεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 5 Δεκεμβρίου 2018.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Oda Helen SLETNES
            
            
               
                  Οι Γραμματείς
               
               
                  της Μεικτής Επιτροπής του ΕΟΧ
               
               Hege M. HOFF
               Mikołaj KARŁOWSKI
            
         
         
            (1)  ΕΕ L 302 της 18.11.2010, σ. 1.
         
            (2)  ΕΕ L 309 της 8.11.2012, σ. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  ΕΕ L 193 της 30.7.2018, σ. 1.
         
            (6)  ΕΕ L 269 της 19.10.2017, σ. 13.
         
            (*)  Δεν έχουν αναφερθεί συνταγματικές απαιτήσεις.